Гъуэтыж Мурат токIуэ
Урысейм и Суд приставхэм я федеральнэ къулы-къум и IуэхущIапIэу (УФССП) КъБР-м щыIэм «Суд приставхэр — сабийхэм» урысейпсо зэпеуэм и япэ Iыхьэм кърикIуахэр щызэхалъхьэжащ.
Мы гъэм КъБР-мкIэ УФССП-м и Налшык къалэ къудамэм и суд пристав-гъэзэщIакIуэхэр зэхьэзэхуэм и лIэужьыгъуэ псоми щытекIуащ. Алиментхэр ятыным теухуа дэфтэрхэр гъэзэщIэнымкIэ зэпеуэм япэ увыпIищыр къыщахьащ суд пристав-гъэзэщIакIуэхэу Iэщнокъуэ Зурият, Бэджыдэ Борис, Гъуэгунокъуэ Лианэ сымэ. Адэ-анэм я нэIэм щIэмыту къэна сабий зеиншэхэр псэупIэкIэ къызэгъэпэщыным ехьэлIа дэфтэрхэр гъэзэщIэнымкIэ зэпеуэм Гъуэтыж Мурат бжьыпэр щиубыдащ.
«Суд приставхэр — сабийхэм» Урысейпсо зэпеуэр илъэс къэс ирагъэкIуэкI икIи ар зыхуэунэтIар щIэблэмрэ анэхэмрэ я хуитыныгъэхэмрэ я сэбэп зыхэлъхэмрэ хъумэнырщ. КъищынэмыщIауэ, а Iуэхугъуэр егъэкIуэкIыным и мурад нэхъыщхьэхэм ящыщщ адэ-анэхэм алиментхэр ятынымкIэ я къалэнхэр ягъэзэщIэныр, сабий зеиншэхэм, къэзылъхуахэм я нэIэ щIэмыту къэнахэм ядэIэпыкъуныр къызэгъэпэщы- ныр.
Алътуд ФатIимэ.
